גיורא חמיצר

גיורא חמיצר (נולד ב-4 באוקטובר 1971) הוא יוצר טלוויזיה ותסריטאי ישראלי.

ביוגרפיה
גיורא חמיצר, הוא בנו של החידונאי והסופר דן חמיצר, נכדו של עמנואל חמיצר, שנפל במלחמת העצמאות ונינו של הרופא והפסל רפאל חמיצר.

למד במגמת מוזיקה בתיכון אלון רמת השרון, ובצבא שירת ככתב ועורך במחלקת התרבות בגלי צה"ל. מיד עם שחרורו מצה"ל הצטרף לערוץ הילדים. בשנים 1994–2004 שהה בחו"ל, בעיקר בניו יורק. במהלך התקופה השלים את לימודיו האקדמיים והקים וניהל חברות סטארט אפ בתחום הניו מדיה. החל משנת 2005, חמיצר כותב תסריטים לטלוויזיה.

חמיצר נשוי ואב לשניים.

מתגורר בתל אביב.

קריירה
גיורא חמיצר הצטרף לערוץ הילדים בשנת 1993, תחילה יצר את הפורמט של תוכנית הטלוויזיה המצליחה "ששטוס" אשר שודרה עד שנת 2014. הוא יצר עוד פורמטים לשעשועונים, לדוגמה; "מסע קיץ", "מאסטר/לוגי" ואחרים.

בשנת 2005, החל לכתוב דרמות לילדים, והראשונה שבהן, "השמיניה", עלתה לשידור בערוץ הילדים ב-HOT בשנה זו. הסדרה שודרה במהלך שלוש עונות, אשר שלושתן היו להיט בקרב קהל הצופים. היה תסריטאי ראשי בשלוש העונות, ובשנים 2013–2014, כאשר הסדרה חודשה לסדרת המשך "השמינייה - הדור הבא" בעלת 2 עונות, כתב את חלקן.

לאחר שלוש העונות של הסדרה, החל בכתיבת הסדרה השנייה שלו, "האי", אשר שודרה גם היא בערוץ הילדים ב-HOT, ולה 3 עונות, בשתיים מהן חמיצר שימש תסריטאי ראשי.

חמיצר נודע כמי שמתעקש על ליהוק שחקנים לא מוכרים לסדרות שלו, בין הכוכבים שהתגלו לראשונה בסדרותיו ניתן למנות את עוז זהבי, יון תומרקין, עדי הימלבלוי, מיכאל אלוני, ידידיה ויטל, יעל גרובגלס, תובל שפיר, גאיה שליטא-כץ, דר זוזובסקי, שיר מורנו, דון לני-גבאי, דניאל מורשת, אביגיל הררי, עמית יגור, ליהי קורונובסקי, ליאנה עיון ורבים אחרים.

בשנת 2007 כתב את הסיטקום לנוער "הידוענים".

חמיצר גיוון את פעילותו, יצר והנחה את השעשועון למבוגרים "השעון" בערוץ 2, ויצר עם איל קיציס וטל פרידמן את הסדרה הקומית "מעצר בית". בנוסף, יצר את הסיטקום לנוער "השועלים".

חמיצר שימש כחלק מצוות היוצרים וכיועץ עלילתי בעונה הראשונה של הסדרה "גאליס" של HOT, בנוסף, הוא שימש כיועץ קריאטיבי למשימות בעונה הרביעית של "האח הגדול".

ממוזער|חמיצר, 2012
בסוף 2012 הושקה סדרת הנוער השלישית שיצר וכתב, "החממה", הפעם בערוץ ניקלודיאון ב-yes. הסדרה שודרה במשך 3 עונות עד 28 בפברואר 2016.

בנובמבר 2014 עלתה לשידור סדרת הנוער הרביעית שיצר וכתב, "שכונה", הפעם עבור ערוץ ניקלודיאון ב-HOT. גם היא צברה קהל מעריצים גדול מאוד. זו הייתה הסדרה הראשונה שבה גיורא חמיצר הכניס דמות גאה, לאחר שניסה כך ב'חממה' עם שיר מורנו ללא הצלחה, בנוסף, זו הדמות הלסבית הראשונה בסדרה לילדים ונוער.

בפברואר 2015 שיתף פעולה עם טל מוסרי ביצירת פורמט התוכנית "צ'מפיונסניק", אשר שודרה גם היא בערוץ ניקלודיאון.

לצד סדרות הילדים שיצר, כתב ספרים נלווים של "השמיניה", "האי", "החממה" ו"שכונה", יחד עם העיתונאית עטרה אופק והסופרת דניאלה שפיגלמן.

בפברואר 2016 נמכרה הסדרה שלו "החממה" לאתר הסטרימינג האמריקאי "נטפליקס" וצולמה מחדש באנגלית עם שחקנים אמריקאים וישראלים, באולפני ישראל. הגרסה האמריקאית, "Greenhouse Academy", עלתה בספטמבר 2017 ב-190 מדינות בעולם וזכתה להצלחה בינלאומית. באוקטובר 2019 הסדרה חודשה לעונה שלישית (ומתלווה לה גם עונה רביעית, שעלתה לאוויר בעיצומו של משבר הקורונה, במרץ 2020).

באפריל 2019 יצא ספרו המקורי הראשון, "רוני ותום: החקירה הראשונה". לסדרה יצאו שבעה ספרים. לקראת סוף מרץ 2022 פרסם כי יוציא סדרה על רוני ותום בת 2 עונות ו-18 פרקים בכל אחת בשיתוף עם TeenNick ו-yes.

בתחילת 2020 השיק סדרת הרצאות מקורית למבוגרים בשם "סיפור טוב". בתחילת אותה שנה השיק סדרת סיפורים בהמשכים של עלילות החממה נגד הקורונה. הסיפורים פורסמו באתר הארץ והועלו מדי יום ליוטיוב.

במרץ 2021 עלתה סדרת הנוער "סקיי", אותה כתב ביחד עם נועה פניני, ב-HOT וב-yes. בדצמבר 2022 עלתה העונה השנייה, וחמיצר הכריז כי לא תהיה עונה שלישית.

בפברואר 2023 הסדרה "רוני ותום" עלתה לאוויר, מבוססת על שלושת הספרים שיצאו אז. 2 העונות הראשונות יצאו בפברואר ובמרץ 2023. לאחר שיצאו עוד שלושה ספרים (4 עד 6) לחנויות הספרים, בתחילת 2024 יצאו עונות 3–4, ובתחילת 2025 יצאו עונות 5–6. בשנת 2025 חמיצר הוציא את הספר השביעי והעונה החדשה צפויה לצאת בתחילת שנת 2026. הסדרה מאוד הצליחה, במשחקם של דילן דרור בתור רוני ואמילי מדואל בתור תום.

 פילמוגרפיה 
 סדרות 
מספרשם הסדרהשנהתפקיד הפקתי של חמיצר בסדרה1ששטוס1993–2014, 2022יוצר ראשי2השמיניה2005–2007, 2013–2014, 2023יוצר ותסריטאי ראשי (עונות 1–3 בלבד)3האי2007–2010יוצר ותסריטאי ראשי (עונות 1–2 בלבד)4הידוענים2007יוצר יחד עם יובל פרידמן5השעון-יוצר ראשי6מעצר בית7השועלים2011–2010יוצר ותסריטאי ראשי8גאליס2012יועץ עלילתי (עונה ראשונה בלבד)9האח הגדול עונה 4יועץ קריאטיבי למשימות10החממה2012–2016, 2017–2020יוצר ותסריטאי ראשי11שכונה2014–201812צ'מפיונסניק2016–2020יוצר ביחד עם טל מוסרי13סקיי2021–2023יוצר ותסריטאי ראשי14רוני ותום2023–2025יוצר ותסריטאי ראשי, מבוסס על ספר שכתב לבדו

 ספרים 
מספרשם הספרשנההתבססות סדרה על ספר זה1השמיניה ותעלומת המסכה הבורמזית2005השמיניה2השמיניה בעקבות הקרדינל המוזהב20063השמיניה ומזימת ליל הסמוראים4השמיניה – לא נפגשנו מעולם20135השמיניה - חידת הניצוץ20146הטיימר מאטלנטיס2008האי7המסע של זואי20098הספר האדום20099החממה – בעקבות גן העדן האבוד2013החממה10החממה – הרפתקאה במאיץ201411החממה – מלכודת בלב ים201512שכונה – השכונקים בעקבות היהלומים האבודים2015שכונה13שכונה – השכונקים במירוץ לאוצר201614רוני ותום – החקירה הראשונה2019רוני ותום15רוני ותום – החקירה השנייה16רוני ותום – החקירה השלישית202017רוני ותום – החקירה הרביעית202318רוני ותום – החקירה החמישית202419רוני ותום - החקירה השישית20רוני ותום - החקירה השביעית202521רוני ותום - החקירה השמינית2026

 שירים 
מספר השירשם השירביצועהסדרה שהשיר משתייך לה1"מול כל העולם"לירון לבהשמיניה2"כאילו אין מחר"דנה ברגרהאי3"אש בוערת"לי בירןהחממה4"לא זזים"תותי ניניושכונה5"משלימים לאחד"דילן דרור & אמילי מדואלרוני ותום

 סרטים 
מספר הסרטשם הסרטשידור ראשון הערות1“סרט החממה“28 בפברואר 2016שילוב של חמישה פרקים מתוך סדרת הנוער ”החממה” שהפכו לסרט

 פרסים ומועמדויות 
חמיצר זכה בקטגוריית "התסריט הטוב ביותר לסדרת ילדים" בפרס האקדמיה הישראלית לטלוויזיה בספטמבר 2006. בנוסף, במהלך השנים זכו סדרותיו בפרס האקדמיה הישראלית לטלוויזיה בקטגוריות נוספות. בין זכיות אלו:
"השמיניה" – סדרת הילדים ונוער הטובה ביותר (2006–2007)
"האי" – סדרת הילדים ונוער הטובה ביותר (2008)
"החממה" – סדרת הילדים ונוער הטובה ביותר (2013, 2014 ו-2015)

פרס מטעם מגזין "ראש אחד":
 "שכונה" – סדרת השנה הישראלית הטובה ביותר (2014)

פרס מטעם גולשי אתר "פרוגי":
"שכונה" – סדרת ילדים והנוער הטובה ביותר (2017)

 ראו גם 
ערכים על תוכניות טלוויזיה שנוצרו על ידי גיורא חמיצר

קישורים חיצוניים



מור חנני: סודות מחדר הכתיבה של גיורא חמיצר, באתר שימו לב, דצמבר 2019

קטגוריה:אנשי טלוויזיה ישראלים
קטגוריה:תסריטאי טלוויזיה ישראלים
קטגוריה:חיילי גלי צה"ל
קטגוריה:זוכי פרס האקדמיה לטלוויזיה: תסריטאים
גיורא חמיצר
קטגוריה:ישראלים שנולדו ב-1971